section_heading: Rođenje Dartha Vadera
paragraph_text: desno|mini|200px|[[Hayden Christensen kao Darth Vader u Osveti Sitha izvršava Palpatineovu naredbu 66 uz pomoć 501. legije.]] U prva tri filma, kronološki gledajući, upoznajemo se s mladim robom Anakinom Skywalkerom s planeta Tatooinea. Kada Qui-Gon Jinn, učitelj Obi-Wan Kenobija, sazna kako Anakin ima visoku razinu midikloriana u krvi, otkupi ga i želi ga uzeti kao učenika. No, Qui-Gon umire u Fantomskoj prijetnji, tako da Obi-Wan Kenobi, koji postaje Jedi majstor, preuzima Qui-Gonov zadatak. U filmu Klonovi napadaju saznajemo kako je Anakin već duže vrijeme učenik Obi-Wan Kenobija, te kako njegov trening dobro napreduje. No, u ovom filmu se Anakin zaljubljuje, što je svakome Jediju, koji prema kodeksu mora kontrolirati svoje osjećaje, zabranjeno, u senatoricu Padme Amidala. Na kraju filma, Anakin se bori s grofom Dookuom koji mu u borbi odsjeca desnu ruku. U Osveti Sitha saznajemo kako je Palpatine otet, te da su Anakin i Obi-Wan krenuli da ga oslobode. Na brodu se njih dvojica sukobe s otimačem, grofom Dookuom. Dooku prvo onesvijesti Obi-Wana i ponovo se bori sam s Anakinom. U Anakinu se sada budi osjećaj bijesa i osvete, potaknut Dookouvom manipulacijom, te on, ovaj put, uspije svladati Dookua. Iako ga je nakon toga, prema pravilima, trebao uhititi, Palpatine ga je izmanipulirao i Anakin je ubio grofa Dookua odsjekavši mu glavu. Tada je oslobodio kancelara i krenuo spasiti Obi-Wana, no kancelar ga je ponovo pokušao izmanipulirati kako bi ostavio i Obi-Wana da umre, no Anakin je ipak svladao ovaj pokušaj i spasio svog učitelja.